# metadata.dc.description.abstract[].value
Vivim temps incerts. La vida, però, és dinàmica i canviant, i per això el futur sempre serà incert. Una de les funcions del cervell és precisament adquirir coneixements i aprendre de les experiències per intentar anticipar-se a les incerteses, prevenir les amenaces i aprofitar les oportunitats. Una de les moltes virtuts dels llibres de divulgació científica és, precisament, que transmeten coneixements explicats de manera adequada per poder ser compresos sense necessitat de ser especialistes. En una assignatura que imparteixo al Màster de Comunicació Especialitzada de la UB sempre dic als estudiants que la divulgació científica l'hem de valorar com una eina que no només incrementa la cultura de la població, sinó que també, precisament per aquest fet, ajuda a aprofundir els mecanismes democràtics, atès que permet a qualsevol persona interessada prendre decisions personals i col·lectives més informades. Tanmateix, no tota la divulgació que es publica és verídica ni contrastada. La pandèmia de la covid-19 ha estat propícia per a tot tipus de llibres, molts publicats amb urgència per aprofitar la situació.

# metadata.dc.source[].value
Divulgació i Premsa (Genètica, Microbiologia i Estadística)